Jacques Molitor

De Jacques Molitor, gebuer de 15. Februar 1980 an der Stad Lëtzebuerg, ass e lëtzebuergesche Filmregisseur.

Karriär

Hien huet 1999 e Medezinstudium op der Université catholique de Louvain ugefaangen, fir et 2001 ofzebriechen an dofir e Filmstudium um Institut des Arts de Diffusion zu Louvain-la-Neuve mat Diplom ofzeschléissen.

2003 huet hien e Cours fir Zenario a Mise-en-scène op der amerikanescher University of Southern California gemaach.

Säin éischte professionelle Kuerzfilm En compagnie de la poussière ass 2008 um Festival vu Locarno an um Internationale Filmfestival vun Dresden gelaf.

Den 29 September 2012 gouf säin éischte long-métrage, den Dokumentarfilm Sweetheart Come, um Festival International du Film Francophone zu Namouer, gewisen. De Film gouf vu Red Lion produzéiert an ass am Mäerz 2013 an d'Lëtzebuerger Kinoe komm. D'Theema ass Sexualitéit a Bezéiungen.

De Jacques Molitor huet vun 2007 bis 2012 als Freelance-Contributeur bei RTL Télé Lëtzebuerg ("Zinemag") geschafft.

Ausserdem ass hien zesumme mam Govinda Van Maele Curateur fir d'Programmatioun vu sougenannten Exploitation- a Grindhouse Filmer ënner dem Numm "Cinélunatique".

2014 koum säi Spillfilm Mammejong an d'Kinoen.

De Jacques Molitor ass Regisseur, zesumme mam Gary Seghers, vun der Tëleesserie Coyotes, vun där 2021 6 Episoden erauskoumen.

 Laangfilmer 
 2013: Sweetheart Come (Documentaire)
 2014: Mammejong
 2023: Kommunioun

 Kuerzfilmer 
 2005: Gemini
 2008: En compagnie de la poussière
 2009: Bonobo (Film)

Televisiounsserien
 2021: Coyotes (mam Gary Seghers)

 Museksvideoen 
 2009: Ocean vum Daniel Balthasar
 2009: Accidentally vum Daniel Balthasar
 2013: Away vum Daniel Balthasar
 2015: Rooftops & Bottle Bottoms vum Nicolas Quirin

 Spots 
Paticka asbl., AIDS-Preventioun, 2011

 Um Spaweck 
 Portrait am "Letzebuerger Land"
 Interview zum Dokumentarfilm
 Showreel vum Jacques Molitor
 "Paticka" Spot

Kategorie:Gebuer 1980
Kategorie:Lëtzebuergesch Filmregisseuren